A német–dán háború 1864-es befejeztével Sylt és Westerland az újonnan létrehozott Tondern járáshoz kerültek, és a tengeri nyaralóhely, Westerland egyre jelentősebbé vált. A Marschbahn 1887-ben már Hamburg-Altonától – Husum és Niebüll érintésével – Tondernig közlekedett. Onnan pedig egy elágazás vezetett a Hoyerschleuse kikötőig, ahonnan kerekes gőzhajóval lehetett Munkmarsch kikötőjébe eljutni.